Fadillah Yusof

Yang Amat Berhormat Dato' Sri Haji Fadillah bin Haji Yusof (Jawi: فضيلة بن يوسف; lahir 17 April 1962) ialah seorang ahli politik Malaysia yang berkhidmat sebagai Timbalan Perdana Menteri Malaysia II bersama Dato Seri Dr. Ahmad Zahid Hamidi serta Menteri Perladangan dan Komoditi Malaysia di bawah kerajaan Perpaduan pimpinan Perdana Menteri Dato Seri Anwar Ibrahim. Beliau sebelum ini berkhidmat sebagai Menteri Kanan Kluster Pembangunan Infrastruktur dan sebagai Menteri Kerja Raya dari tahun 2021 hingga 2022. Beliau ialah Ahli Parlimen (MP) bagi Petra Jaya sejak tahun 2004.

Fadillah pertama kali berkhidmat sebagai menteri kerja raya dari tahun 2013 hingga 2018, dan sekali lagi dari tahun 2020 hingga 2021. Semasa menjadi pembangkang, beliau berkhidmat sebagai pengerusi Jawatankuasa Pilihan Sains, Inovasi dan Alam Sekitar, satu daripada dua jawatankuasa pilihan parlimen, dari tahun 2019 hingga 2020. Fadillah sebelum ini berkhidmat sebagai Timbalan Menteri Sains, Teknologi dan Inovasi dari tahun 2008 hingga 2013. 

Fadillah ialah ahli Parti Pesaka Bumiputera Bersatu (PBB), parti komponen Gabungan Parti Sarawak (GPS). Beliau juga merupakan whip GPS di parlimen.

Kehidupan awal dan pendidikan 
Fadillah dilahirkan pada 17 April 1962 kepada Yusof Merais dan Dayang Rosnah Abang Madeli. Beliau merupakan anak kesembilan daripada 14 adik beradik. Beliau bersekolah di Sekolah Rendah St. Mary di Sibu, dan Sekolah Menengah Panglima Bukit Gantang di Parit Buntar untuk pendidikan menengahnya. Pada tahun 1986, beliau melanjutkan pengajian ke peringkat Sarjana Muda Undang-undang (LLB) di Universiti Malaya.

Kerjaya awal 
Fadillah memulakan kerjayanya sebagai seorang peguam selepas memperoleh ijazah sarjana muda undang-undang. Pada tahun 1989, beliau menyertai politik sebagai ahli Parti Pesaka Bumiputera Bersatu (PBB), yang ketika itu merupakan parti komponen Barisan Nasional (BN).

Kerjaya politik 
Fadillah pertama kali bertanding untuk parlimen dalam pilihan raya umum Malaysia ke-11, setelah pernah menjadi pegawai dalam Parti Pesaka Bumiputera Bersatu (PBB) dan peguam. Beliau memenangi pilihan raya bagi kerusi Petra Jaya.

Selepas dipilih semula dalam pilihan raya umum Malaysia ke-12, Fadillah dilantik sebagai Timbalan Menteri Sains, Teknologi dan Inovasi oleh Perdana Menteri Abdullah Ahmad Badawi.

Selepas pilihan raya umum Malaysia ke-13, Fadillah dinaikkan pangkat kepada menteri penuh sebagai Menteri Kerja Raya di bawah barisan Kabinet baharu Perdana Menteri Najib Razak.

Berikutan kekalahan Barisan Nasional (BN) dalam pilihan raya umum Malaysia ke-14, Fadillah telah dijadikan ketua whip pembangkang Gabungan Parti Sarawak (GPS) dalam Dewan Rakyat.

Kehidupan peribadi 
Bapa Fadillah, Yusof Merais, ialah seorang aktivis masyarakat semasa era anti-penyerahan Sarawak kepada penjajah British pada tahun 1946. Beliau pernah dipenjarakan dua kali, termasuk apabila beliau dikaitkan penglibatannya dalam pembunuhan Gabenor British Duncan Stewart di Sibu pada tahun 1949. Beliau ialah rakan kepada Rosli Dhobi, yang membunuh Stewart. Yusof pernah menyertai Pergerakan Pemuda Melayu, yang menentang penyerahan Sarawak kepada British, dan beliau juga terlibat dalam kumpulan Gagak Hitam yang menentang kehadiran penjajah dan menuntut kemerdekaan Sarawak. Selepas pergerakan itu diharamkan berikutan pembunuhan Stewart, beliau meneruskan perjuangan dengan Barisan Pemuda Sarawak, yang diketuai oleh Ahmad Zaidi Adruce. Kali kedua beliau dipenjarakan ialah semasa konfrontasi pembentukan Malaysia pada tahun 1962. Yusof meninggal dunia pada usia 91 tahun pada 2018.

Fadillah berkahwin dengan Ruziah Mohd Tahir. Pasangan itu mempunyai lima orang anak.

Keputusan pilihan raya

Kehormatan 
  :
  Sri Sultan Ahmad Shah Pahang (SSAP) – Dato' Sri (2013)

  :
  Panglima Gemilang Bintang Kenyalang (PGBK) – Datuk (2010)
  Panglima Negara Bintang Sarawak (PNBS) – Dato Sri (2022)

Rujukan

Lihat juga 
 Analisis Prestasi Barisan Nasional 2008

Orang hidup
Anggota Parti Pesaka Bumiputera Bersatu Sarawak
Orang dari Sarawak
Kelahiran 1962
Menteri Kanan Malaysia
Menteri Kerja Raya Malaysia
Peguam Malaysia
Ahli Dewan Rakyat, Parlimen Malaysia ke-11
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Anggota Kabinet Muhyiddin Yassin pertama
Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama
Ahli Dewan Rakyat, Parlimen Malaysia ke-15
Timbalan Perdana Menteri Malaysia
Alumni Universiti Malaya